Efni sem birst hefur áður í bókum eða fræðitímaritum er að öðru jöfnu ekki tekið til birtingar í tímaritinu . Birting greina í Orði og tungu er háð því að handrit sé samþykkt eftir ritrýni og er miðað við að höfundur fái svör eigi síðar en tveimur mánuðum eftir að skilafrestur rennur út . Greinaköll birtast að vori ár hvert . Áður en greinar eru sendar til birtingar eru höfundar beðnir um að kynna sér siðareglur stofnunarinnar . Ritstjórn vefsins hefur netfangið ordogtunga@arnastofnun.is og er lesendum veftímaritsins bent á að senda athugasemdir eða annað sem varðar útgáfu þess á þetta netfang .